अंकित चेची को युवा, रक्षा भंडारी को महिला मोर्चा की कमान
राजस्थान में चुनावी साल शुरू होने के साथ ही भारतीय जनता पार्टी पूरी तरह से एक्टिव मोड में आ गई है। सीपी जोशी के अध्यक्ष बनने के बाद जहां पार्टी ने 1 जुलाई को संगठन का विस्तार कर प्रदेश टीम में 29 नए पदाधिकारियों कोYouth to Ankit Chechi, command of Mahila Morcha to Raksha Bhandari
राजस्थान में चुनावी साल शुरू होने के साथ ही भारतीय जनता पार्टी पूरी तरह से एक्टिव मोड में आ गई है। सीपी जोशी के अध्यक्ष बनने के बाद जहां पार्टी ने 1 जुलाई को संगठन का विस्तार कर प्रदेश टीम में 29 नए पदाधिकारियों को नियुक्ति दी थी। इसके 6 दिन बाद ही बीजेपी आलाकमान ने प्रदेश में 7 मोर्चा के अध्यक्षों को बदल दिया है।
इनमें युवा मोर्चा प्रदेश अध्यक्ष की जिम्मेदारी जयपुर के रहने वाले अंकित गुर्जर चेची को दी गई है जबकि महिला मोर्चा की जिम्मेदारी सिरोही की रक्षा भंडारी को मिली है। इसी तरह बीकानेर के रहने वाले चंपालाल प्रजापत गेदर ओबीसी मोर्चा के प्रदेश अध्यक्ष होंगे।
वहीं हनुमानगढ़ के कैलाश मेघवाल एससी मोर्चा और जयपुर के नारायण मीणा एसटी मोर्चा के प्रदेश अध्यक्ष नियुक्त हुए है। इसके साथ ही अजमेर सांसद भागीरथ चौधरी को किसान मोर्चा का प्रदेश अध्यक्ष बनाया गया है जबकि अलवर के हमीद खां मेवाती को अल्पसंख्यक मोर्चा प्रदेश अध्यक्ष की जिम्मेदारी दी गई है।
बीजेपी के प्रदेश प्रभारी अरुण सिंह ने कहा कि राजस्थान भाजपा की नई टीम तैयार हो गई है। इस बार उन लोगों को मौका दिया है जो खुद चुनाव ना लड़के संगठन में रहकर पार्टी को मजबूत करेंगे। ऐसे में हमें पूरी उम्मीद है कि आने वाले विधानसभा चुनाव में राजस्थान में बीजेपी ऐतिहासिक बहुमत से सरकार बनाएगी।